Գաո Գաո

Գաո Գաո (), էգ մեծ պանդա, նախկինում ապրել է Սան Դիեգոյի կենդանաբանական այգում։ 2018 թվականին տեղափոխվել է Չինաստան։ Մինչ օրս գերության մեջ 5 մեծ պանդաների հայրն է։

Պատմություն 

Գաո Գաոն ծնվել է 1990-ական թվականներին Չինաստանի ջունգլիներում։ 1993 թվականին նրան տեղափոխել են «Մեծ պանդայի արգելոց», որտեղ էլ երկար տանջվել է ձախ ականջի վնասվածքից։ 

1995 թվականի ապրիլի 12-ին Գաո Գաոն առողջ ազատ է արձակվել։ Այս պատմության հիման վրա նկարահանվել է «Վերադարձ տուն» չինական վավերագրական ֆիլմը։ Սակայն պանդայի ազատությունը կարճատև էր, քանի որ նա մեծ վնաս էր հասցնում գյուղերի բնակիչներին։ Նրան 2002 թվականին տեղափոխել են «պանդաների պահպանման կենտրոն»։

2003 թվականին Գաո Գաոյին տեղափոխել են Սան Դիեգոյի կենդանաբանական այգի։ Գաո Գաոն փոխարինել է Շի Շիին՝ դառնալով Բայ Յունի ընկերը։ Սա հաջողված զուգավորում էր. Գաո Գաոն և Բայ Յունը Մեի Շենի, Սու Լինի, Ժեն Ժենի, Յուն Զիի և Քսյաո Լիվուի ծնողներն են դարձել։ Գաո Գաոն ունի 3 թոռնիկ, որոնցից մեկը Սու Լինի էգ ձագն է՝ ծնված 2011 թվականի հուլիսի 7-ին։ 

2018 թվականի հոկտեմբերի 30-ին Գաո Գաոն լքել է Սան Դիեգոյի կենդանաբանական այգին՝ վերադառնալով Չինաստան։ Նրա 15 տարվա գերությունն ավարտված էր։

Գենետիկական անկանոնություն 
Գաո Գաոն, ջունգլիներում ծնված լինելով, համարվում է արժեքավոր ներդրում գերի մեծ պանդաների գենոֆոնդի գործում։ Ուշագրավ գենետիկ գծերից մեկն այն է, որ Գաո Գաոն իր սերունդներին է փոխանցել ոտքերի թաղանթավոր մատները։

Տես նաև 
 Անասնաբուծություն

Ծանոթագրություններ

Արտաքին հղումներ 
 San Diego Zoo Giant Panda Research Station